‘Sidekick’ Stephen Chow, Ng Man Tat Meninggal Dunia Pada Usia 70 Tahun.
Pelakon veteran Hong Kong, Ng Man-tat, yang terkenal dengan watak jurulatih dalam filem “Shaolin Soccer” telah meninggal dunia pada usia 70 tahun akibat barah hati. Menurut salah seorang rakan baiknya, Tin Kai-man berkata, Ng meninggal dunia pada jam 5.16 petang waktu tempatan di Union Hospital, Hong Kong.  Ng telah menjalani pembedahan dan rawatan kemoterapi sejak dua bulan lepas bagi merawat penyakit barah hati, tetapi kesihatannya semakin merosot dan dipindahkan ke unit rawatan rapi.  “Baru-baru ini ramai rakan-rakan rapat menziarahi beliau, dan Ng selalu beritahu kepada mereka kesakitan yang sedang ditanggung amat perit. Ketika itu beliau sudah mengambil morfin setiap empat jam sekali untuk menahan kesakitan, tetapi ia sudah tidak berkesan,” – ujar Tin Kai-man kepada media tempatan.  Baru-baru ini ramai rakan-rakan rapat menziarahi beliau, dan Ng selalu beritahu kepada mereka kesakitan yang sedang ditanggung amat perit. Ketika itu beliau sudah mengambil morfin setiap empat jam sekali untuk menahan kesakitan, tetapi ia sudah tidak berkesan Dalam pada itu, Tin turut menjelaskan bahawa ahli keluarga dan kenalan rapat mengambil keputusan untuk tidak membuat sebarang kenyataan kepada media bagi membolehkan Ng menjalani rawatan dengan tenang.  “Sewaktu pemeriksaan, kami mendapat tahu beliau sebenarnya mempunyai tumor. Dua bulan lepas beliau kembali ke Hong Kong dari Macau untuk menjalani pembedahan dan kemoterapi. Selama ini Ng berada di hospital,” katanya lagi. Sewaktu pemeriksaan, kami mendapat tahu beliau sebenarnya mempunyai tumor. Dua bulan lepas beliau kembali ke Hong Kong dari Macau untuk menjalani pembedahan dan kemoterapi. Selama ini Ng berada di hospital, Portal Today Singapore melaporkan Stephen Chow merupakan antara mereka yang terawal berjumpa dengan Ng sejurus mengetahui rakan baiknya berada dalam kesakitan. Dalam filem “Shaolin Soccer”, Ng memainkan watak jurulatih ‘Golden Leg Fung’ disamping Chow yang membawa watak utama sebagai ‘Might Steel Leg Sing, sementara Tin membawa watak ‘Iron Shirt’. Selain “Shaolin Soccer”, beliau pernah muncul dalam beberapa filem lakonan Stephen Chow seperti “Fight Back To School” (1991), “Hail The Judge” (1994), “A Chinese Odyssey” (1995) dan beberapa filem lain. Pada 1991, beliau telah menerima Anugerah Filem Hong Kong bagi kategori Pelakon Pembantu Lelaki Terbaik menerusi lakonannya dalam filem “A Moment of Romance,” yang menampilkan bintang Andy Lau Tak-wah.